laion/Wikipedia-Exotic huggingface dataset:
Mi Verdad

Mi Verdad (באנגלית: My Truth, ובעברית: האמת שלי) הוא שיר של הלהקה המקסיקנית מנה בהשתתפות הזמרת הקולומביאנית שאקירה מתוך אלבום האולפן התשיעי שלהם הנקרא, Cama Incendiada. השיר יצא לאור ב-10 בפברואר 2015, תחסת חסותה של חברת התקליטים המקסיקנית האחים וורנר מקסיקו. השיר הוא הסינגל המוביל והראשון מן האלבום. השיר נבחר להיות שיר הנושא המרכזי של הטלנובלה המקסיקנית "Sueño de amor". בספרד, השיר מכר למעלה מ-40,000 עותקים, ובמקסיקו למעלה מ-30,000 עותקים. בקליפ ניתן לראות את כל משתתפי השיר יושבים סביב מדורה עם כלי נגינה ושרים את השיר. לשיר אין התפתחות משמעותית נוספת. נכון ל-13 ביולי 2018, הווידאו קליפ שיצא לשיר צבר למעלה מ-200 מיליון צפיות, והוא הווידאו קליפ השני הנצפה ביותר של הלהקה ובין הפחות נצפים של שאקירה. סרטון השיר "Mi Verdad" באתר יוטיוב OficialMana (2015-02-09), Maná - "Mi Verdad" a dueto con Shakira (Video Oficial), נבדק ב-2017-06-28 Certificados Musicales Amprofon, www.facebook.com MANA - Mi verdad feat Shakira, MANA - Mi verdad feat Shakira - Elportaldemusica.es: Novedades y Listas Oficiales de Ventas de Música en España
יוזמה פיננסית פרטית

יוזמה פיננסית פרטית (באנגלית: Private Finance Initiative, או בראשי תיבות: PFI) היא אחד המודלים המרכזיים למימוש הסכמי PPP. הסכמי PFI הם הסכמים ארוכי טווח שבמסגרתם המגזר הציבורי מעביר למגזר הפרטי את האחריות לספק את התשתית, המוצר או השרות הציבורי, לרבות הקמה, רכישה, שיפוץ, מימון, תפעול ותחזוקה, ותוך ניצול היתרונות של המגזר הפרטי, לרבות יכולתו לנצל טוב יותר את הפוטנציאל הכלכלי של הנכס. בתמורה המגזר הפרטי מקבל תשלומים לפי קריטריונים של ביצוע המוגדרים מראש, אשר יכולים להגיע מהמשתמשים במוצר או השירות, מהמגזר הציבורי או משילוב של השניים.  במסגרת פרויקטים אלו יכללו כל העסקאות בהן בתום תקופת ההסכם, הנכס עובר למגזר הציבורי וכן עסקאות בהן הנכס נשוא ההסכם אמור לשמש בעיקר את המגזר הציבורי או שערך הגרט שלו בתום תקופת הסכם ה-PFI זניח.  שיתוף פעולה בין המגזר הפרטי למגזר הציבורי.  ניצול היתרונות היחסיים של המגזרים השונים, על ידי חלוקת סיכונים נכונה ביניהם.  פעילות המגזר הפרטי כוללת: תכנון, הקמה, מימון, תפעול ותחזוקה.  תקופת הסכם ארוכה (20–35 שנה).  מעבר ממעמד של בעלים למעמד של רוכשי שירות או מוצר (התשלום יכול להיעשות על ידי הציבור או הממשלה). B.O.T – Build, Operate, Transfer – בנייה, הפעלה והעברה. בשיטה זו, בתום התקופה הנכס עובר למזמין – המגזר הציבורי. B.O.O – Build, Own, Operate – בנייה, הפעלה ובעלות – לאורך כל התקופה וגם בסיומה הנכס בבעלות המגזר הפרטי. פרויקט מרכז הספקה אחוד (מרה"ס) The Private Finance Initiative (PFI), מסמך בן 45 עמודים המסביר את הנקודות העיקריות (באנגלית) Private Finance Initiative, ScienceDirect Private Finance Initiative (PFI), United Nations ESCAP מבוא לשיטת PPP, באתר תשתיות לישראל הסבר על ה- PPP, באתר משרד האוצר - אגף החשב הכללי, ‏2020 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
גולדן דרגון

שיאמן גולדן דרגון באס בע"מ (בסינית: 厦门 金旅行车 旅行车 有限公司, באנגלית: Xiamen Golden Dragon Bus Co. Ltd) הוא תאגיד סיני המתמחה בפיתוח, ייצור ושיווק של אוטובוסים בגדלים שונים. התאגיד הוקם בשנת 1992, ומטה התאגיד שוכן בעיר שיאמן. החברה מעסיקה כ-4,000 עובדים בשלושת מפעליה בסין. החברה נחשבת לאחד מיצרני האוטובוסים הגדולים בסין, ועל פי נתוניה היא בעלת כושר ייצור המגיע ל-40,000 יחידות בשנה. החברה מייצרת אוטובוסים עירוניים, אוטובוסים בינעירוניים, מיניבוסים ורכבי הסעת נוסעים, כרכבי תחבורה ציבורית וכאוטובוסים לתיירות. היא החלה לייצא את מוצריה בשנת 2003, וכיום רכביה נמכרים בכ-80 מדינות באירופה, אסיה, אפריקה ודרום אמריקה. בשנת 2005 החלה גולדן דרגון במחקר ופיתוח של אוטובוסים המונעים באנרגיה חלופית: אוטובוסים חשמליים, היברידיים, אוטובוסים שמונעים באמצעות גז טבעי ומימן . החל משנת 2008 שיווקה החברה מאות אוטובוסים המונעים באנרגיה חלופית לשווקים בסין, אירופה ואסיה. מוצרי החברה משווקים בישראל על ידי חברת גולדן סוכנויות אוטובוסים ישראל, חברת בת של חברת אוטו חן מקבוצת בליליוס. משפחת בליליוס מחזיקה בבעלות בין היתר גם את חברת התחבורה הציבורית סופרבוס. ב-2012 נכנסו לישראל האוטובוסים של המותג לשירות במערך התחבורה הציבורית של סופרבוס. שנה מאוחר יותר החלה חברת גולדן סוכנויות אוטובוסים לישראל בשיווק האוטובוסים בישראל גם מחוץ לקבוצה. בין יתר לקוחות החברה ניתן למנות את החברות: מטרופולין,, אגד, דן בדרום, דן באר שבע, נתיב אקספרס ועוד עשרות חברות הסעות פרטיות. בשנת 2015 עלו על כבישי ישראל 282 אוטובוסים של גולדן דרגון, מקום שני בדירוג האוטובוסים שנמכרו החל משנת 2017 החלה גולדן סוכנויות אוטובוסים לישראל לשווק בישראל גם אוטובוסים מונעים באנרגיה חלופית (גז טבעי דחוס וחשמלי) מתוצרת גולדן דרגון. בשנת 2019 גולדן דרגון הייתה במקום הראשון במסירת אוטובוסים לשוק בישראל, עם 361 אוטובוסים.    בשנת 2021 ו-2022 נכנסו לשירות המטרונית בעיר חיפה כ60 אוטובוסים מפרקיים בתקן יורו 6 תוצרת החברה וכ-50 אוטובוסים מפרקיים חשמליים. מדיה וקבצים בנושא גולדן דרגון בוויקישיתוף אתר האינטרנט הרשמי של גולדן דרגון גולדן דרגון, ברשת החברתית פייסבוק גולדן דרגון, ברשת החברתית אקס (טוויטר) גולדן דרגון, סרטונים בערוץ היוטיוב אודי עציון, גולדן דראגון הסינית בוחנת ייצור אוטובוסים חשמליים בישראל, באתר ידיעות אחרונות, 29 בספטמבר 2015 אורן דורי, אגד רוכשת 340 אוטובוסים סיניים בכ-240 מיליון שקל, באתר TheMarker‏, 14 בספטמבר 2016 אורן דורי, המהפכה מתחילה: "ישראל גילתה שמרחו אותה במחירי האוטובוסים כל השנים", באתר TheMarker‏, 15 בפברואר 2016 (עמודת משקל 18-26 טון שמייצגת אוטובוסים), באתר איגוד יבואני הרכב בישראל
נבחרת רוסיה בהוקי קרח נשים

נבחרת רוסיה בהוקי קרח נשים (ברוסית: Женская Сборная России по хоккею с шайбой) היא נבחרת רוסיה בהוקי קרח לנשים מאז 1992. בדומה למקבילתה הגברית, מאז שהוקמה הפכה הנבחרת לאחת החזקות בעולם. הדירוג של נבחרת רוסיה ברשימת הדירוג של IIHF לנבחרות הוקי קרח של נשים, הוא המקום ה-6 בעולם, נכון לשנת 2024, ללא שינוי לעומת דירוג קודם. 2002 – מקום חמישי 2006 – מקום ששי 2010 – מקום ששי 2014 – מקום ששי 2018 - מקום רביעי 1997 – מקום ששי 1999 – מקום ששי 2000 – מקום חמישי 2001 – מקום שלישי 2004 – מקום חמישי 2005 – מקום שמיני 2007 – מקום שביעי 2008 – מקום ששי 2009 – מקום חמישי 2011 – מקום רביעי 2012 – מקום ששי 2013 – מקום שלישי 2015 – מקום רביעי 2016 – מקום שלישי 2017 – מקום חמישי 2019 – מקום רביעי 2020 – מקום שלישי 1995 – מקום שביעי 1996 – מקום שני מדיה וקבצים בנושא נבחרת רוסיה בהוקי קרח נשים בוויקישיתוף אתר האינטרנט הרשמי של נבחרת רוסיה בהוקי קרח נשים דרוג נבחרות לאומיות בהוקי קרח מתוך אתר IIHF בשל שערוריית סימום נאסר על הנבחרת הרשמית להתמודד והשחקניות התמודדו תחת הדגל האולימפי "Final Ranking As of SUN 12 APR 2009" (PDF). IIHF.com. נבדק ב-30 בנובמבר 2009. {{cite web}}: (עזרה)
מריה יוזפה, ארכידוכסית אוסטריה

מריה יוזפה, ארכידוכסית אוסטריה (בגרמנית: Maria Josepha von Österreich; 8 בדצמבר 1699 - 15 בנובמבר 1757), הייתה בתו של יוזף הראשון, קיסר האימפריה הרומית הקדושה ואשתו של אוגוסט השלישי, מלך פולין. מריה יוזפה נולדה בארמון הופבורג, וינה ב-8 בדצמבר 1699, ליוזף הראשון, קיסר האימפריה הרומית הקדושה ולוילהלמינה אמליה מבראונשווייג-לינבורג בתם של יוהאן פרידריך, דוכס בראונשווייג-לינבורג ובנדיקטה הנרייטה מפפאלץ-זימרן. בשנת 1703 נחתם חוק הסדר הירושה, ולפיו הייתה אמורה מריה יוזפה לרשת את הכתר לאחר דודה קרל, אולם בשנת 1713 העביר קרל את הסנקציה הפרגמטית שקבעה כי בתו מריה תרזה תירש את הכתר אחריו. בשנת 1704 הציעו למריה יוזפה את פרידריך אוגוסט, נסיך הכתר של סקסוניה, אולם רק לאחר שהלה המיר את דתו לקתולי נלקחה ההצעה ברצינות, וב-20 באוגוסט 1719 התחתנו השניים. נישואי הזוג היו מאושרים, ונולדו להם 15 ילדים. בשנת 1733 מת חמיה אוגוסט השני, מלך פולין, ובעלה ירש אותו בנסיכות הבוחר מסקסוניה, אולם בפולין פרצה מלחמת הירושה הפולנית, ורק בשנת 1734 הוכתר בעלה כאוגוסט השלישי, מלך פולין. על אף שמקום מגוריה העיקרי היה בסקסוניה, אהבה מריה יוזפה מאוד את השהייה בפולין, משום ששם יכלה לממש את אמונתה הקתולית בגלוי. מריה יוזפה למדה את השפה הפולנית, ואף נכחה כמה פעמים בישיבות הסיים הפולני. על אף היותה קתולית, אפשרה מריה יוזפה את חופש הפולחן, ונתנה נדבות הן לעניים הקתולים והן לפרוטסטנטים. מריה יוזפה הייתה עוצרת המדינה בהיעדרויותיו של בעלה, והשרים היו מחויבים לדווח לה על ענייני הממשל השונים. מכיוון שמריה יוזפה ייחלה שבנה הצעיר פרנץ קסאפר, נסיך סקסוניה ייבחר למלך פולין, ולא בנה הבכור פרידריך כריסטיאן, היא מנעה מפרידריך כריסטיאן לבקר בפולין, ואף טרפדה מפגש בינו לבין מריה תרזה בבוהמיה בשנת 1754. לאחר מות דודה קרל השישי, קיסר האימפריה הרומית הקדושה בשנת 1740 טען בעלה לזכותו על הכתר בשמה, אולם בהמשך ויתרה מריה יוזפה על הטענה לטובת אחותה מריה אמליה, ארכידוכסית אוסטריה ובעלה קרל אלברכט, הנסיך הבוחר מבוואריה, ובשנת 1742 אף כרתה ברית עם אוסטריה. במלחמת שבע השנים נשארה מריה יוזפה בדרזדן, יחד עם בנה פרידריך כריסטיאן ואשתו מריה אנטוניה, דוכסית בוואריה, לאחר שעזבה את בעלה ב-20 באוקטובר 1756. לאחר כיבוש העיר בידי הצבא הפרוסי, הוכנסו מריה יוזפה ומשפחתה למעצר בית בארמונם בדרזדן, שנשמר בידי מפקד פרוסי. על מריה יוספה נאסר לכתוב לבניה, אך היא התכתבה עימם בדיו בלתי נראה, וכך סייעה לעודד התנגדות בסקסוניה נגד הפרוסים הפולשים. ב-17 בנובמבר 1757 מתה מריה יוזפה בדרזדן משבץ, ונקברה בקמרון וטין בקתדרלת דרזדן. ב-20 באוגוסט 1719 התחתנה מריה יוזפה עם אוגוסט השלישי, מלך פולין, ממנו נולדו לה 15 ילדים: פרידריך אוגוסט (1720–1721) יוזף אוגוסט (1721–1728) פרידריך כריסטיאן, הנסיך הבוחר מסקסוניה (1722–1763) בת (1723) מריה אמליה מסקסוניה (1724–1760), התחתנה עם קרלוס השלישי, מלך ספרד מריה מרגרטה (1727–1734) מריה אנה סופיה מסקסוניה (1728–1797), התחתנה עם מקסימיליאן השלישי יוזף, הנסיך הבוחר מבוואריה פרנץ קסאפר, נסיך סקסוניה (1730–1806) מריה יוזפה, נסיכת סקסוניה (1731–1767), התחתנה עם לואי פרדיננד, דופן צרפת קרל מסקסוניה, דוכס קורלנד (1733–1796) מריה כריסטינה, נסיכת סקסוניה (1735–1782) מריה אליזבת, נסיכת סקסוניה (1736–1818) אלברט קזימיר, דוכס טשן (1738–1822) קלמנס ונצלאוס, נסיך סקסוניה (1739–1812) מריה קוניגונדה מסקסוניה (1740–1826) מדיה וקבצים בנושא מריה יוזפה, ארכידוכסית אוסטריה בוויקישיתוף מריה יוזפה, ארכידוכסית אוסטריה, באתר "Find a Grave" (באנגלית)
עונת 2016/2017 בלה ליגה

עונת 2016/2017 הייתה העונה ה-86 של לה ליגה שהיא הליגה הספרדית הבכירה בכדורגל. החל מעונה זו ולמשך שלוש שנים, הלה ליגה תיקרא "לה ליגה סאנטנדר" עקב חסות מסחרית. העונה החלה ב-19 באוגוסט 2016 והסתיימה ב-21 במאי 2017. הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. על ניצחון במשחק ליגה מוענקות שלוש נקודות. מליגת המשנה עלו דפורטיבו אלאבס, לגאנס ואוססונה. ריאל מדריד זכתה בתואר וזאת בפעם ה-33 בתולדות המועדון. היא זכתה בהסופר קאפ הספרדי תוך ניצחון על ברצלונה (שזכתה בגביע הספרדי) בסיכום מפגש כפול בזכות חוק שערי חוץ- 1:3, 0:2. ספורטינג חיחון, גרנדה ואוססונה ירדו לליגת משנה בסוף העונה. פרס ה"פיצ'יצ'י" למלך השערים של העונה הוענק: ליונל מסי (ארגנטינה ארגנטינה), ברצלונה, שכבש 37 שערים. בנוסף לכך זכה מסי גם בנעל הזהב האירופית. פרס ה"זאמורה" לשוער הטוב ביותר הוענק העונה: יאן אובלק (סלובניה סלובניה), אתלטיקו מדריד, שספג 27 שערים. פרס ה"סארה" לכדורגלן ספרדי שכבש מספר מרבי של שערים במהלך העונה : יאגו אספס (ספרד ספרד), סלטה ויגו, שכבש 19 שערים. פרסי LFP הוענקו ל: השחקן המצטיין: ליונל מסי (ארגנטינה ארגנטינה) השוער המצטיין: יאן אובלק (סלובניה סלובניה) הבלם המצטיין: סרחיו ראמוס (ספרד ספרד) הקשר המצטיין: לוקה מודריץ' (קרואטיה קרואטיה) החלוץ המצטיין: ליונל מסי (ארגנטינה ארגנטינה) המאמן המצטיין: חוסה לואיס מנדיליבר אסייר גריטנו (ספרד ספרד) ערך מורחב – שחקן החודש בלה ליגה מדיה וקבצים בנושא עונת 2016/2017 בלה ליגה בוויקישיתוף אתר האינטרנט הרשמי של עונת 2016/2017 בלה ליגה
וילי אורבן

וילי אורבן (בגרמנית: Willi Orban, נולד ב-3 בנובמבר 1992 בקייזרסלאוטרן שבגרמניה) הוא כדורגלן הונגרי-גרמני המשחק בר.ב. לייפציג ובנבחרת הונגריה בעמדת הבלם. אורבן החל לשחק בקייזרסלאוטרן כבר בגיל ארבע, ושיחק בכל קבוצות הילדים והנוער של המועדון. בשנת 2011, כאשר היה בן 19, החל אורבן לשחק בקבוצה הבוגרת של קייזרסלאוטרן, ובמקביל שיחק בעיקר בקבוצת המילואים. את הופעת הבכורה שלו בקבוצה הבוגרת ערך אורבן בהפסד 0–3 לבאיירן מינכן באוגוסט 2011, במשחק במסגרת הבונדסליגה. בתום עונה זו נשר אורבן עם קייזרסלאוטרן לבונדסליגה השנייה. בעונות הבאות הפך אורבן לשחקן משמעותי הרבה יותר בקייזרסלאוטרן, ואף מונה כקפטן, אך לא הצליח להעפיל עם הקבוצה בחזרה לבונדסליגה. בקיץ 2015 אורבן ניצל סעיף יציאה בחוזהו וחתם לארבע שנים בשורות ר.ב. לייפציג, מועדון שנבנה במטרה להתברג בצמרת הכדורגל הגרמני תוך זמן קצר. אוהדי קייזרסלאוטרן לא אהבו את המעבר של שחקן ששיחק 18 שנה בקבוצה, למועדון שהוא מתחרה ישיר של הקבוצה על העלייה לבונדסליגה. אורבן הצליח בר.ב. לייפציג באופן מיידי, ויחד עם מרווין קומפר יצר חוליית הגנה איכותית, והקבוצה סיימה את עונת 2015/16 במקום השני והעפילה לבונדסליגה לראשונה בהיסטוריה. בעונת 2016/17 אורבן היה חלק מהצלחתה הגדולה של ר.ב. לייפציג, שכבר בעונת הבכורה שלה בבונדסליגה סיימה במקום השני עם 67 נקודות. בעונת 2017/18 אורבן המשיך להיות חלק משמעותי בר.ב. לייפציג, וסיים עם הקבוצה במקום השישי בבונדסליגה. לאורבן שתי הופעות במדי נבחרת גרמניה עד גיל 21. עם זאת, בחר אורבן בספטמבר 2018 לשחק דווקא בנבחרת הונגריה, דבר שהתאפשר לו מאחר שאביו הונגרי. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. ר.ב. לייפציג הגביע הגרמני: 2021/2022, 2022/2023 הסופר קאפ הגרמני: 2023 מדיה וקבצים בנושא וילי אורבן בוויקישיתוף וילי אורבן, ברשת החברתית אינסטגרם וילי אורבן, באתר Transfermarkt וילי אורבן, באתר Fussballdaten.de (בגרמנית) וילי אורבן, באתר Soccerway וילי אורבן, באתר WorldFootball.net וילי אורבן, באתר National Football Teams וילי אורבן, באתר FootballDatabase.eu Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
קונסטנטין, נסיך הכתר של לוונשטיין-ורטהיים-רוזנברג

קונסטנטין, נסיך הכתר של לוונשטיין-ורטהיים-רוזנברג (בגרמנית: Konstantin Erbprinz zu Löwenstein-Wertheim-Rosenberg; ‏28 בספטמבר 1802 - 27 בדצמבר 1838), היה אביה של אדליידה מלוונשטיין-ורטהיים-רוזנברג, שהייתה נשואה למיגל הראשון, מלך פורטוגל, ובנותיה התחתנו עם בתי האצולה הנכבדים ביותר באירופה. קונסטנטין נולד ב-28 בספטמבר 1802 בטירת לוונשטיין, קליינהויבאך, לקרל תומאס, נסיך לוונשטיין-ורטהיים-רוזנברג ולסופיה, רוזנת וינדיש-גרץ, בתם של יוזף ניקולאס, רוזן וינדיש-גרץ ולאופולדינה, נסיכת ארנברג. במהלך השינויים שנעשו באימפריה הרומית הקדושה בתחילת המאה ה-19, נכללה נסיכות לוונשטיין-ורטהיים-רוזנברג בממלכת בוואריה, וצומצמו זכויות אביו. בנעוריו השקיע קונסטנטין בלימודי פילוסופיה, היסטוריה ומשפטים, ובשנת 1820 החל לעבוד כעיתונאי. קונסטנטין פרסם מאמרים בעיתונות, בהם קרא להחזרת הכוח לנסיכים הקטנים, כפי שהיה בימי האימפריה הרומית הקדושה, וכן דגל בריאקציה נגד תנועות הליברליזם. מכיוון שאביו בילה את רוב זמנו בנסיעות, מילא קונסטנטין מתחילת שנות ה-30 את מקום אביו בנסיכות, ונכנס לסכסוכים עם שליטי בוואריה, וירטמברג, באדן והסן לגבי השליטה בנכסי הנסיכות שהיו בשטחיהם. ב-31 במאי 1829 התחתן קונסטנטין עם אגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו שני ילדים. בשנת 1835 מתה אשתו אגנס, נסיכת הוהנלוהה-לנגנבורג, וב-27 בדצמבר 1838 מת קונסטנטין, וילדיו שנותרו יתומים מאב ומאם, עברו להתגורר אצל הוריו. ב-31 במאי 1829 התחתן קונסטנטין עם אגנס, נסיכת הוהנלוהה-לנגנבורג, בתם של קרל לודוויג הראשון, נסיך הוהנלוהה-לנגנבורג ואמליה הנרייטה, רוזנת זולמס-בארוט, ממנה נולדו לו שני ילדים: אדליידה מלוונשטיין-ורטהיים-רוזנברג (1831–1909), התחתנה עם מיגל הראשון, מלך פורטוגל קרל, נסיך לוונשטיין-ורטהיים-רוזנברג (1834–1921), התחתן עם סופיה, נסיכת ליכטנשטיין מדיה וקבצים בנושא קונסטנטין, נסיך הכתר של לוונשטיין-ורטהיים-רוזנברג בוויקישיתוף קונסטנטין, נסיך הכתר של לוונשטיין-ורטהיים-רוזנברג (בגרמנית)
אגנס, נסיכת הוהנלוהה-לנגנבורג

אגנס, נסיכת הוהנלוהה-לנגנבורג (בגרמנית: Agnes, Prinzessin zu Hohenlohe-Langenburg;‏ 5 בדצמבר 1804 - 9 בספטמבר 1835), הייתה אמה של אדליידה מלוונשטיין-ורטהיים-רוזנברג, שהייתה נשואה למיגל הראשון, מלך פורטוגל, ובנותיה התחתנו עם בתי האצולה הנכבדים ביותר באירופה. אגנס נולדה ב-5 בדצמבר 1804 בלנגנבורג, לקרל לודוויג הראשון, נסיך הוהנלוהה-לנגנבורג ולאמליה הנרייטה, רוזנת זולמס-בארוט, בתם של יוהאן כריסטיאן השני, רוזן זולמס-בארוט ופרדריקה, רוזנת רויס-קסטריץ. ב-31 במאי 1829 התחתנה אגנס עם קונסטנטין, נסיך הכתר של לוונשטיין-ורטהיים-רוזנברג, בנו של קרל תומאס, נסיך לוונשטיין-ורטהיים-רוזנברג, ממנו נולדו לה שני ילדים. ב-9 בספטמבר 1835 מתה אגנס בהייד, ובשנת 1838 מת גם בעלה קונסטנטין, נסיך הכתר של לוונשטיין-ורטהיים-רוזנברג, וילדיה שנותרו יתומים מאב ומאם, עברו להתגורר אצל הורי בעלה. ב-31 במאי 1829 התחתנה אגנס עם קונסטנטין, נסיך הכתר של לוונשטיין-ורטהיים-רוזנברג, בנו של קרל תומאס, נסיך לוונשטיין-ורטהיים-רוזנברג, ממנו נולדו לה שני ילדים: אדליידה מלוונשטיין-ורטהיים-רוזנברג (1831–1909), התחתנה עם מיגל הראשון, מלך פורטוגל קרל, נסיך לוונשטיין-ורטהיים-רוזנברג (1834–1921), התחתן עם סופיה, נסיכת ליכטנשטיין מדיה וקבצים בנושא אגנס, נסיכת הוהנלוהה-לנגנבורג בוויקישיתוף
אמינה עלוי

אמינה אל-עלוי (בערבית: أمينة العلوي; נולדה ב-1964) היא זמרת מרוקאית, תושבת ספרד. עלוי מוכרת בעיקר כמבצעת מלומדת של מוזיקה צפון-אפריקאית ואנדלוסית ואף של מוזיקה ערבית ופרסית ושרה בשפות השונות שדוברו והושרו באזור ובהן חכיתיה ועברית. עלוי נולדה בפאס, מרוקו, נצר למשפחת אצולה. בגיל שש החלה ללמוד בקרבת בני המשפחה מוזיקה אנדלוסית. כמו כן למדה לנגן בפסנתר, ונחשפה לעולם המוזיקה המערבית הקלאסית על ידי המנצח מוחמד אבו דראר. בשנים 1979−1981 למדה בקונסרבטוריון של רבאט יחד עם אחמד עידון ומוחמד ואסיני. כמו כן למדה ריקוד מודרני עם מארי-אודיל לואקירה וריקוד קלאסי עם ורה ליקטוצ'ובה. עלוי למדה ב"תיכון דקארט", כמו כן למדה פילולוגיה ובלשנות ערבית וספרדית באוניברסיטאות מדריד וגרנדה. עוד היא לומדת בגרנדה, עלוי החלה במחקר אישי אודות מוזיקה אנדלוסית ו"מזרחית", תוך התמקדות במוזיקה האנדלוסית הקלאסית, ובפרט בסגנון ה"ע'רנאטי" (Gharnati) (הגייה ערבית לשם גרנדה ומילולית: גרנדי). ב-1986 עזבה לפריז, שם המשיכה להתמחות בסגנון הע'רנאטי בהדרכת ראשיד ע'ורבאס ואחמד פירו. כמו כן למדה בפריז מוזיקה מערבית של ימי הביניים בהדרכת אנרי אנייל, ומוזיקה פרסית קלאסית בהדרכת ג'לאל אח'בארי. באלבומה שראה אור בשנת 2011 מזגה סגנונות הפאדו והפלמנקו האיבריים עם הפרסי והערבי-אנדלוסי הקלאסיים. רשימת שירים של הזמרת אמינה עלוי, באתר Last.fm (באנגלית) אמינה עלוי, באתר AllMusic (באנגלית) אמינה עלוי, באתר MusicBrainz (באנגלית) אמינה עלוי, באתר Discogs (באנגלית) אמינה עלוי, באתר Songkick (באנגלית) אמינה עלוי, באתר בילבורד (באנגלית) עלוי שרה את "חון תחון" המוכר גם כ"בת אהובת אל", סרטון באתר יוטיוב בערבית: محمد أبو درار בערבית: أحمد عيدون בערבית: محمد واسيني בצרפתית: Lycée Descartes בערבית: غرناطي בערבית: رشيد غرباس בערבית:أحمد پيرو בצרפתית: Henri Agnel בפרסית: جلال اخبارى ביקורת על אלבומה של עלוי בניו יורק טיימס ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמינה עלוי".
צ'ן ויישינג

אוסטריה זהו שם סיני; שם המשפחה הוא צ'ן. צ'ן ויישינג (סינית: 陈卫星/陳衛星; פין-יין: Chén Wèixīng; נולד ב-24 באפריל 1972 באזור מונגוליה הפנימית בסין) הוא טניסאי שולחן אוסטרי. בשנת 2003 הגיע צ'ן לרבע גמר אליפות העולם ליחידים. בשנת 2002 הגיע לחצי גמר אליפות אירופה בזוגות מעורבים, באותו טורניר שנה לאחר מכן זכה צ'אן במקום הראשון לזוגות ובמקום השני לזוגות מעורבים. במאסטרס אירופה בשנת 2004 הגיע לשלב רבע הגמר בתחרות ליחידים. הוא היה חלק ממשלחת האוסטרית ב-3 אולימפיאדות בשנים 2004–2012. מדיה וקבצים בנושא צ'ן ויישינג בוויקישיתוף צ'ן ויישינג, באתר הוועד האולימפי הבין-לאומי צ'ן ויישינג, באתר olympedia.org צ'ן ויישינג, באתר הפדרציה העולמית לטניס שולחן ערך זה הוא קצרמר בנושא ספורטאים ובנושא אוסטריה. אתם מוזמנים לתרום לוויקיפדיה ולהרחיב אותו.
רולו ויקס

רולו ויקס (באנגלית: Rollo Weeks; נולד ב-20 במרץ 1987) הוא שחקן בריטי. ויקס נולד בצ'יצ'סטר שבמערב סאסקס. הוא בנם של רובין וסוזן ויקס והאח הצעיר של השחקניות האניסאקל ופרדיטה ויקס. הוא למד בבתי הספר למשחק של תיאטרון סילביה יאנג וב"סטאו סקול". הופעת הבכורה של ויקס בסרט קולנוע הייתה בשנת 2000 ב-"The Little Vampire" בבימויו של אולריק אדל. על הופעתו בסרט היה ויקס מועמד לפרס השחקן הצעיר. ב-2003 הופיע בסרט "נערה עם עגיל פנינה" וב-2004 שיחק בדרמה "The Queen of Sheba's Pearls". ב-2006 הופיע בתפקיד ראשי בדמות אדון הגנבים / סקיפיו בסרט "אדון הגנבים", המבוסס על הרומן "מלך הגנבים" מאת קורנליה פונקה ובבימויו של ריצ'רד קלאוס. ויקס הופיע גם בתוכנית טלוויזיה אחדות. ב-1998 שיחק בתפקיד לורד לואיס וילטון בסדרת הדרמה "Berkeley Square", וב-1993 הופיע בדמות ג'וזף במיני-סדרה "Goggle-Eyes". ב-2009 שיחק ויקס בספיישל "Blood in the Water" של התוכנית "Shark Week". עוד ב-2009 הופיע בתפקיד גווידו בסרט "Chéri". ב-2010 לוהק לתפקיד ג'ייקוב בדרמה הקומית "Booked Out" על חייהם של דיירים בשיכון ישן. עוד גילם ויקס את דמותו של הנסיך ג'ורג' הצעיר בסרטו של סטיבן פוליאקוף "הנסיך האבוד" אודות אחיו הצעיר ג'ון שהיה חולה באפילפסיה והוסתר מעיני הציבור. רולו ויקס, ברשת החברתית אקס (טוויטר) רולו ויקס, במסד הנתונים הקולנועיים IMDb (באנגלית) רולו ויקס, באתר AllMovie (באנגלית) רולו ויקס, במסד הנתונים הקולנועיים KinoPoisk (ברוסית) The Thief Lord (2006) at the Internet Movie Database
סטודיבייקר M29 Weasel

סטודיבייקר M29 Weasel היא משאית למשימות בשלג (מתניידת על גבי שרשראות, מוגדרת כמזקו"ם), אשר נבנתה על ידי חברת סטודיבייקר האמריקאית בתקופת מלחמת העולם השנייה, בין השנים 1942–1945. את הדגם רכשו צבאות ארצות הברית, בריטניה, (כוחות הקומנדו הבריטים צוידו בדגם M29), צרפת (נעזרו בדגם M29 Weasel, במלחמת הודו-סין הראשונה וצבא קנדה. הדגם סופק לחיל הנחתים של ארצות הברית, לדיוויזיה השלישית, הרביעית והחמישית. סך הכול יוצרו 15,124 יחידות. (סוג T-15) M28 (G154) M29 (T24) (ללא מיכלי צף) M29C (עם מיכלי צף) M29C Type A (עם נשק 75 מילימטר (M20 recoilless rifle) M29C Type B (עם נשק T106) M29C Type C (עם נשק אנטי טנקים (37 mm Gun M3) סטודיבייקר M29 Weasel סטודיבייקר M29 Weasel - מבט לתא הנהג סטודיבייקר M29 Weasel סטודיבייקר M29 Weasel ב- אנטארקטיקה סטודיבייקר M29 Weasel סטודיבייקר M29 Weasel סטודיבייקר M29 Weasel, בצבא ארצות הברית סטודיבייקר M29 Weasel, בצבא ארצות הברית סטודיבייקר M29 Weasel, בצבא ארצות הברית סטודיבייקר M29 Weasel ב- אנטארקטיקה טנדרים ומשאיות קלות סטודיבייקר קופה אקספרס סטודיבייקר Transtar סטודיבייקר צ'אמפ סטודיבייקר סדרה M מדיה וקבצים בנושא סטודיבייקר M29 Weasel בוויקישיתוף
צ'יטה (כדורגל)

מועדון הכדורגל צ'יטה (ברוסית: Футбольный клуб Чита) הוא מועדון כדורגל מקצועני מהעיר צ'יטה שבדרום סיביר המתמודד בליגת הכדורגל המקצוענית של רוסיה. מועדון הכדורגל הראשון בצ'יטה הוקם בתקופת האימפריה הרוסית, עם הקמת מועדון ״טריומף״, בשנים 1911–1912. בתקופת ברית המועצות, ייצג את העיר מועדון לוקומוטיב צ'יטה שהוקם ב-1974 והעפיל לליגה המקצוענית לראשונה בעונת 1984. בהמשך המועדון התמודד בטורניר הליגה הרוסית השנייה בכדורגל, בו זכה כמה פעמים וגם העפיל לשמינית גמר הגביע הרוסי בכדורגל (בעונות 1996/97, 2005/06). בשנת 2006 הקבוצה שינתה שמה למועדון הכדורגל צ'יטה והתמודדה בליגה הרוסית השנייה. בעונת 2016/2017 סיימה ראשונה במחוז והייתה אמורה להעפיל לליגת הכדורגל הלאומית של רוסיה, אך מנהלי הקבוצה סירבו והיא נותרה בליגה השנייה. בשנת 2022 הקבוצה פורקה, אך הוקמה מחדש שנה לאחר מכן. אחד מכוכבי הקבוצה היה אלכסנדר בודיאלוב, שהופיע ב־617 משחקים במדי הקבוצה במשך 21 עונות. הקבוצה מארחת את משחקיה באצטדיון לוקומוטיב בעיר צ'יטה, הממוקם בשדרות הגנרל בליק 33 בעיר ובעל תכולה של 10,200 איש. המגרש נחנך ב-2 באוגוסט 1975. לוגו הקבוצה בשנים 2005 - 2014 לוגו הקבוצה בשנים 2014 - 2018 הליגה הסובייטית השנייה / הליגה הרוסית השנייה בכדורגל זכייה: 1991, 2008, 2016/17 הגביע הרוסי בכדורגל שמינית גמר: 1996/97, 2005/06 אתר האינטרנט הרשמי של צ'יטה צ'יטה, ברשת החברתית VK צ'יטה, סרטונים בערוץ היוטיוב
אסטרה איירליינס

אסטרה איירליינס (באנגלית: Astra Airlines) הייתה חברת תעופה יוונית שהפעילה בעיקר טיסות פנימיות בין איי יוון. בסיסה הראשי היה בנמל התעופה בסלוניקי. החברה הפעילה טיסות למספר יעדים בינלאומיים, ביניהם טיסות עונתיות לישראל מכריתים, סלוניקי וחאניה. החברה נוסדה בשנת 2008 על ידי לואניס זלטאניס ואנסטסיוס זיריניס שהיה מנכ"ל אולימפיק איירליינס. החברה החלה את פעילות ב-5 ביולי 2008 בטיסה מסלוניקי לרודוס. בשנת 2018 הודיעה החברה על הפסקת טיסותיה. צי המטוסים של החברה נכון לדצמבר 2018: מדיה וקבצים בנושא אסטרה איירליינס בוויקישיתוף אתר האינטרנט הרשמי של אסטרה איירליינס פרטי צי המטוסים של אסטרה איירליינס, באתר airfleets.net (באנגלית)
סטודיבייקר Big Six

סטודיבייקר Big Six, (באנגלית: Studebaker Big Six) היא מכונית משפחתית אשר יוצרה על ידי יצרנית כלי הרכב האמריקאית, "סטודיבייקר" בין השנים 1918–1926. עד שנת 1921 הדגם יוצר בגרסה פתוחה בלבד, (7 מקומות ישיבה), ומשנת 1921 במספר גרסאות אשר כללו: גרסה חצי פתוחה וגרסה סגורה. EG (בין השנים 1918-1921) EK (בין השנים 1922-1924) EP (בין השנים 1925-1926) סטודיבייקר Big Six, סדאן, שנת 1926 סטודיבייקר Big Six, קבריולט, שנת 1920 סטודיבייקר Big Six, סדאן, שנת 1925 סטודיבייקר Big Six, סדאן, שנת 1922 מנוע סטודיבייקר Big Six, סדאן, שנת 1919 סטודיבייקר סטודיבייקר צ'אמפ סטודיבייקר Transtar סטודיבייקר סדרה M סטודיבייקר אלקטריק סטודבייקר-גרפורד סטודיבייקר דיקטטור סטודיבייקר קופה אקספרס סטודיבייקר Light Four סטודיבייקר Light Six סטודיבייקר לנד קרוזר סטודיבייקר קומנדר סטודיבייקר פרזידנט סטודיבייקר לארק סטודיבייקר Flight Hawk סטודיבייקר Silver Hawk סטודיבייקר Golden Hawk סטודיבייקר Gran Turismo Hawk סטודיבייקר סטארליט סטודיבייקר אוואנטי מדיה וקבצים בנושא סטודיבייקר Big Six בוויקישיתוף